2.9 การจัดการ

(1) โครงสร้างการจัดการ

บริษัทมี กรรมการบริษัท จำนวน 11 คน ประกอบด้วย

คณะกรรมการบริษัท

1. นายปรีดา เตียสุวรรณ์ ประธานกรรมการ

2. นายประยูร เถลิงศรี ประธานกรรมการบริหาร

3. นางประพีร์ สรไกรกิติกูล กรรมการผู้จัดการใหญ่

4. นางสุนันทา เตียสุวรรณ์ ประธานบริหารการเงินกลุ่มบริษัท

5. นางปราณี คุณประเสริฐ รองกรรมการผู้จัดการใหญ่อาวุโส

6. นายปราโมทย์ เตียสุวรรณ์ รองกรรมการผู้จัดการใหญ่อาวุโส

7. นางพนิดา เตียสุวรรณ์ รองกรรมการผู้จัดการใหญ่

8. ร.ท.โอฬาร ไกรฤกษ์ ประธานคณะกรรมการตรวจสอบ / กรรมการอิสระ

9. เรือโทอนันต์ ปานะนนท์ ร.น. คณะกรรมการตรวจสอบ / กรรมการอิสระ

10. นายวรสิทธิ์ โภคาชัยพัฒน์ คณะกรรมการตรวจสอบ / กรรมการอิสระ

11. นายยูจีน เอส เดวิส กรรมการ

คณะกรรมการบริหาร

1. นายประยูร เถลิงศรี ประธานกรรมการบริหาร

2. นางประพีร์ สรไกรกิติกูล รองประธานกรรมการบริหาร

3. นางสุนันทา เตียสุวรรณ์ รองประธานกรรมการบริหาร

4. นายปราโมทย์ เตียสุวรรณ์ รองประธานกรรมการบริหาร

5. นางปราณี คุณประเสริฐ รองประธานกรรมการบริหาร

6. นางสาวพิทยา เตียสุวรรณ์ กรรมการบริหาร

7. นางพนิดา เตียสุวรรณ์ กรรมการบริหาร

8. นายเดชา นันทนเจริญกุล กรรมการบริหาร

9. นายบรรจง วงษ์แก้ว กรรมการบริหาร

ผู้บริหาร (นิยามผู้บริหาร : กรรมการผู้จัดการใหญ่ และ รองลงมาจากกรรมการผู้จัดการใหญ่ 4
คน โดยผู้อยู่ในระนาบเดียวกับคนที่ 4 ทุกคน โดยไม่รวมถึงผู้จัดการฝ่ายบัญชีและการเงิน)

1. นางประพีร์ สรไกรกิติกูล กรรมการผู้จัดการใหญ่

2. นางปราณี คุณประเสริฐ รองกรรมการผู้จัดการใหญ่อาวุโส

3. นายปราโมทย์ เตียสุวรรณ์ รองกรรมการผู้จัดการใหญ่อาวุโส

4. นางพนิดา เตียสุวรรณ์ รองกรรมการผู้จัดการใหญ่บริหารการผลิต

5. นางสาวพิทยา เตียสุวรรณ์ รองกรรมการผู้จัดการใหญ่บริหารอัญมณี

6. นายเดชา นันทนเจริญกุล รองกรรมการผู้จัดการใหญ่ - การตลาดและการขาย

7. นายบรรจง วงษ์แก้ว รองกรรมการผู้จัดการใหญ่ - โรงงานต้นแบบ

8. นางสาวธนาพร ธนอนันต์โชค ผู้จัดการฝ่ายบัญชีและการเงิน

คณะกรรมการตรวจสอบ

1. ร.ท.โอฬาร ไกรฤกษ์ ประธาน คณะกรรมการตรวจสอบ

2. เรือโทอนันต์ ปานะนนท์ ร.น. กรรมการตรวจสอบ

3. นายวรสิทธิ์ โภคาชัยพัฒน์ กรรมการตรวจสอบ

เลขานุการบริษัท : นายวิบูลย์ ศรีสุรินทร์

(รายละเอียดของกรรมการและผู้บริหารทุกท่านปรากฏในเอกสารแนบ)

-   ขอบเขตอำนาจหน้าที่ของคณะกรรมการบริษัท

1.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้นด้วยความซื่อสัตย์ สุจริต
    และระมัดระวังรักษาผลประโยชน์ของบริษัท

2.  กรรมการมีหน้าที่กำหนดนโยบายและทิศทางการดำเนินงานของบริษัท (Direct)
    และกำกับควบคุมดูแล(Monitoring and Supervising)
    ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล

3.  กรรมการต้องมีความรับผิดชอบต่อผู้ถือหุ้นโดยสม่ำเสมอ (Accountability to
    Shareholders) ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้อง ครบถ้วน มีมาตรฐานและโปร่งใส

4.  คณะกรรมการมีอำนาจเลือกตั้งกรรมการจำนวนหนึ่งเป็นกรรมการบริหาร
    พร้อมทั้งมอบอำนาจและกำหนดขอบเขตอำนาจในการอนุมัติและสั่งการให้แก่คณะกรรมการบริหาร
    เพื่อให้การบริหารกิจการบริษัทดำเนินไปตามนโยบายและวัตถุประสงค์ของบริษัท
    เพื่อการนี้ให้คณะกรรมการบริหารเลือกกันเองเป็นประธานหนึ่งคน
    รองประธานกรรมการอย่างน้อยหนึ่งคน และกรรมการผู้จัดการหนึ่งคน

5.  ภายใต้บังคับของข้อ 1 หรือข้อ 4 ข้างต้น
    คณะกรรมการมีอำนาจในการพิจารณาและอนุมัติในเรื่องทั้งปวงเกี่ยวกับการบริหารงานและการดำเนินงานของบริษัท

-   ขอบเขตอำนาจหน้าที่ของคณะกรรมการบริหาร

1.  กำกับดูแลการดำเนินงานของบริษัทให้เป็นไปตามนโยบายของคณะกรรมการบริษัท
    ภายใต้กฎหมาย เงื่อนไข กฎระเบียบ และข้อบังคับของบริษัท

2.  กำหนดแนวทางการดำเนินกิจการ การพัฒนา และการขยายงาน
    ให้เป็นไปตามแนวนโยบายของคณะกรรมการบริษัท

3.  แต่งตั้งบุคคลตามจำนวนที่จำเป็นและเหมาะสมให้เป็นผู้บริหารของบริษัท
    เพื่อปฏิบัติหน้าที่ทุกตำแหน่งพร้อมทั้งกำหนดขอบเขต หน้าที่และความรับผิดชอบ
    รวมทั้งสามารถที่จะมอบอำนาจให้บุคคลใด ๆ ไป ดำเนินการแทนในเรื่องใด ๆ
    ตามที่คณะกรรมการบริหารเห็นสมควร

4.  กำหนดระเบียบปฏิบัติงานแก่พนักงาน โดยไม่ขัดหรือแย้งต่อข้อบังคับ และกฎหมายที่เกี่ยวข้อง

5.  พิจารณาการจัดทำโครงสร้างเงินเดือน และผลประโยชน์ตอบแทนอื่น ๆ ของพนักงาน

6.  พิจารณากลั่นกรอง ข้อมูล หรือข้อเท็จจริงในเรื่องที่เกี่ยวกับการดำเนินงานของธุรกิจ
    ที่จะนำเสนอคณะกรรมการบริษัทเพื่อพิจารณา

7.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

8.  ดูแลให้บริษัทมีระบบการควบคุมภายในที่เหมาะสม

9.  ดำเนินการอื่น ๆ ตามที่คณะกรรมการบริษัทมอบหมาย

-   ขอบเขตอำนาจหน้าที่ของประธานกรรมการบริหาร

1.  มีอำนาจดำเนินการตามนโยบายของคณะกรรมการบริหาร ซึ่งอยู่ภายใต้กฎหมาย เงื่อนไข
    กฎระเบียบและข้อบังคับของบริษัท

2.  ดูแลการดำเนินกิจการให้เป็นไปตามแนวนโยบายที่ได้รับมอบหมายจากคณะกรรมการบริหาร

3.  พิจารณาเสนอแก้ไข ปรับปรุง ระเบียบปฏิบัติงานต่าง ๆ
    ตามความเหมาะสมต่อคณะกรรมการบริหารเพื่ออนุมัติ

4.  ดำเนินการอื่น ๆ ตามที่คณะกรรมการบริหารมอบหมาย

ทั้งนี้ อำนาจในการดำเนินการดังกล่าวข้างต้น
ไม่รวมถึงการมอบอำนาจที่ทำให้ประธานกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
และไม่รวมถึงการดำเนินการเกี่ยวกับรายการที่เกี่ยวโยงกัน
และรายการได้มาหรือจำหน่ายไปซึ่งทรัพย์สินที่สำคัญของบริษัทจดทะเบียน
ตามกฎเกณฑ์ของตลาดหลักทรัพย์ และบริษัทจะต้องปฏิบัติให้เป็นไปตามกฎ ระเบียบ
และข้อบังคับของตลาดหลักทรัพย์ที่เกี่ยวกับเรื่องนั้น ๆ นอกจากนี้
อำนาจดังกล่าวข้างต้นไม่รวมถึงเรื่องอื่น ๆ ที่ข้อบังคับของบริษัท
กำหนดให้ต้องขออนุมัติจากมติที่ประชุมผู้ถือหุ้น

-   ขอบเขตอำนาจหน้าที่ของคณะกรรมการตรวจสอบ

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท

(2) การสรรหากรรมการและผู้บริหาร

-   กรรมการของบริษัทไม่จำเป็นต้องเป็นผู้ถือหุ้นของบริษัท

คณะกรรมการของบริษัทประกอบด้วยกรรมการจำนวนไม่น้อยกว่า 5 คน แต่ไม่มากกว่า 20 คน
และกรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่นที่อยู่ในราชอาณาจักร
และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

-   ให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมี
    หรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

-   การประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3 เป็นอัตรา
    ถ้าจำนวนกรรมการที่แบ่งออกให้ตรงเป็น 3 ส่วนไม่ได้ก็ให้ออกโดยจำนวนที่ใกล้ที่สุดกับส่วน 1
    ใน 3 กรรมการที่จะต้องออกจากตำแหน่งในปีแรก และปีที่ 2 ภายหลังจดทะเบียนบริษัทนั้น
    ให้ใช้วิธีจับสลากกันว่าผู้ใดจะออก ส่วนปีหลัง ๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งกรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

-   นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด

4.  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
    ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

5.  ศาลมีคำสั่งให้ออก

-   กรรมการคนใดจะลาออกจากตำแหน่งให้ยื่นใบลาออกต่อบริษัท
    การลาออกมีผลนับแต่วันที่ใบลาออกไปถึงบริษัท

- จำนวนกรรมการที่มาจากผู้ถือหุ้นรายใหญ่

จำนวน 6 คน

- สิทธิของผู้ลงทุนรายย่อยในการแต่งตั้งกรรมการ

การแต่งตั้งกรรมการใช้วิธีที่ผู้ถือหุ้นสามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยตามมาตรา
70 วรรคหนึ่ง แห่ง พรบ. มหาชน

(3) ค่าตอบแทนกรรมการบริษัทและผู้บริหารของบริษัทและบริษัทย่อย

  (ก) ค่าตอบแทนที่เป็นตัวเงิน สำหรับรอบระยะเวลา ตั้งแต่วันที่ 1 มกราคม 2545 – วันที่ 31
  ธันวาคม 2545

+-------------------+-------------------+----------+------------------+
| รายการ            | ลักษณะค่าตอบแทน     | จำนวน    | รวมค่าตอบแทน      |
|                   |                   | (คน)     | (ล้านบาท)         |
+-------------------+-------------------+----------+------------------+
|   กรรมการบริษัท     |   เบี้ยประชุมกรรมการ | 2        | 1.44             |
+-------------------+-------------------+----------+------------------+
|   กรรม            |   เงินเดือนและโบนัส  | 9        | 16.66            |
| การบริหารและผู้บริหาร |                   |          |                  |
+-------------------+-------------------+----------+------------------+

  (ข) ค่าตอบแทนอื่น

ในปัจจุบันผู้บริหารที่ทำงานให้กับบริษัทจะได้รับเงินเดือนและโบนัสเป็นผลตอบแทนเท่านั้น
จะไม่มีผลประโยชน์หรือรายได้อื่นๆ อีก

จำนวนหุ้นของผู้บริหารที่มีการเปลี่ยนแปลง

  -------------- --------------- ------------ -------------- --------------
  ชื่อ-สกุล                         จำนวนหุ้น                     เปลี่ยนแปลง (หุ้น)

                                 27 ธ.ค. 2545 19 ธ.ค. 2544   

  1. นายปรีดา     เตียสุวรรณ์        16,262,320   16,241,320     21,000

  2. นางปราณี     คุณประเสริฐ       11,068,280   11,168,280     (100,000)

  3. นางพนิดา     เตียสุวรรณ์        10,732,780   10,682,780     50,000

  4. นายปราโมทย์  เตียสุวรรณ์        9,025,280    9,375,280      (350,000)

  5. นางประพีร์    สรไกรกิติกูล       8,932,780    8,967,780      (35,000)

  6. เรือโทอนันต์   ปานะนนท์ ร.น.    168,000      160,000        8,000

  7. นายยูจีน เอส                  0            42,000         (42,000)
  เดวิส                                                       
  -------------- --------------- ------------ -------------- --------------

(4) การกำกับดูแลกิจการ

  เพื่อให้เป็นไปตามหลักการกำกับดูแลกิจการที่ดี โดยเฉพาะหลักความรับผิดชอบ หลักความโปร่งใส
  หลักความซื่อสัตย์สุจริต คุณธรรม และจริยธรรม
  บริษัทจึงกำหนดหลักปฏิบัติและความรับผิดชอบของผู้บริหารในเรื่องต่อไปนี้

1.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล

2.  ดำเนินธุรกิจโดยยึดหลักประสิทธิภาพ ประหยัด ประสิทธิผล
    และโปร่งใสและยึดมั่นในความรับผิดชอบต่อผู้มีส่วนได้เสีย
    และสร้างผลตอบแทนที่เหมาะสมแก่ผู้ลงทุน รวมทั้งสร้างความก้าวหน้าและเติบโตที่มั่นคง

3.  บริหารกิจการด้วยความระมัดระวัง ซื่อสัตย์สุจริต และรับผิดชอบต่อประโยชน์สูงสุดของบริษัท
    และด้วยความโปร่งใส

4.  รายงานข้อมูลทางการเงิน และข้อมูลทั่วไปต่อหน่วยงานที่เกี่ยวข้อง ต่อผู้ถือหุ้น
    และต่อผู้ลงทุนทั่วไปอย่างถูกต้องครบถ้วน และโปร่งใส

5.  จัดให้มีการจัดทำงบการเงินเพื่อแสดงฐานะการเงินและผลการดำเนินงานที่เป็นจริง

6.  ปฏิบัติตามข้อกำหนดและระเบียบของตลาดหลักทรัพย์

7.  ให้บริษัทมีระบบการควบคุมภายในและการตรวจสอบภายในที่เชื่อถือได้และมีประสิทธิภาพ

8.  มีการประเมินและให้ความเห็นเกี่ยวกับความเพียงพอและเหมาะสมของระบบการควบคุมภายในและการกำกับดูแล

9.  ให้มีการประชุมระหว่างคณะกรรมการบริษัทกับคณะกรรมการตรวจสอบ (Audit Committee)
    ตามความเหมาะสม

10. ไม่หาประโยชน์ให้ตนเองหรือผู้อื่นจากการปฏิบัติหน้าที่การงาน

11. ไม่เปิดเผยความลับของบริษัทและไม่นำข้อมูลความลับของบริษัทไปใช้เพื่อประโยชน์ของตนเองหรือบุคคลอื่นโดยมิได้รับอนุญาต

12. ไม่ดำเนินการใดๆในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้บริษัททราบ

  เพื่อเป็นการเสริมสร้างความโปร่งใสและประสิทธิภาพของฝ่ายจัดการของบริษัท
  อันจะสร้างความเชื่อมั่นให้เกิดขึ้นแก่ผู้ถือหุ้น ผู้ลงทุน และผู้ที่เกี่ยวข้องทุกฝ่าย

การปฏิบัติตามหลักการกำกับดูแลกิจการที่ดี 15 ข้อ

1.  นโยบายเกี่ยวกับการกำกับดูแลกิจการ

  กรุณาดูรายละเอียดในหัวข้อเรื่อง
  “หลักปฏิบัติและความรับผิดชอบของผู้บริหารและพนักงานของบริษัท” ในส่วนที่ 2-50

2.  ผู้ถือหุ้น : สิทธิและความเท่าเทียมกัน

  ในปี 2545 บริษัทมีการประชุมผู้ถือหุ้น 1 ครั้ง คือ การประชุมสามัญประจำปี 2545
  โดยการประชุมจัดขึ้นที่โรงแรมรีเจนท์ กรุงเทพ ถนนราชดำริ กรุงเทพมหานคร ในวันที่ 18
  เมษายน 2545 และบริษัทได้ส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
  ให้ผู้ถือหุ้นทราบล่วงหน้าก่อนวันประชุม 7 วันทำการ เอกสารที่บริษัทจัดส่งให้ผู้ถือหุ้นประกอบด้วย
  หนังสือเชิญประชุม รายงานการประชุมครั้งก่อน รายงานประจำปี และหนังสือมอบฉันทะ
  ในหนังสือเชิญประชุมบริษัทระบุความเห็นของคณะกรรมการในแต่ละวาระประกอบ
  และมีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้

  ในปี 2546 บริษัทมีนโยบายที่จะเพิ่มทางเลือกให้กับผู้ถือหุ้น
  โดยให้กรรมการที่เป็นอิสระเป็นผู้รับมอบอำนาจจากผู้ถือหุ้น
  ในกรณีที่ผู้ถือหุ้นไม่สามารถเข้าร่วมประชุมได้
  พร้อมทั้งจัดส่งข้อมูลประกอบการประชุมให้ผู้ถือหุ้นทราบล่วงหน้าเร็วขึ้น
  จากเดิมส่งก่อนวันประชุมจาก 7 วันทำการ เป็น 14 วันทำการ
  ทั้งนี้เพื่อรักษาสิทธิประโยชน์ของผู้ถือหุ้น

3.  สิทธิของผู้มีส่วนได้เสียกลุ่มต่างๆ

  กรุณาดูรายละเอียดในหัวข้อเรื่อง
  “หลักปฏิบัติและความรับผิดชอบของผู้บริหารและพนักงานของบริษัท” ในส่วนที่ 2-50

4.  การประชุมผู้ถือหุ้น

  ในการประชุมสามัญผู้ถือหุ้นในปี 2545 มีกรรมการเข้าร่วมประชุมทั้งสิ้น 13 ท่าน ซึ่งรวมถึง
  ประธานกรรมการบริหาร
  โดยประธานในที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมกันในการตรวจสอบการดำเนินงานของบริษัท
  สอบถามและแสดงความคิดเห็นและข้อเสนอแนะต่างๆ

5.  ภาวะผู้นำและวิสัยทัศน์

  กรุณาดูรายละเอียดในหัวข้อเรื่องขอบเขตอำนาจหน้าที่และรายชื่อของคณะกรรมการ ในส่วนที่ 2-
  40

6.  ความขัดแย้งของผลประโยชน์

  กรุณาดูรายละเอียดในหัวข้อเรื่อง
  “หลักปฏิบัติและความรับผิดชอบของผู้บริหารและพนักงานของบริษัท” ในส่วนที่ 2- 50

7.  จริยธรรมธุรกิจ

  กรุณาดูรายละเอียดในหัวข้อเรื่อง
  “หลักปฏิบัติและความรับผิดชอบของผู้บริหารและพนักงานของบริษัท” ในส่วนที่ 2-50

8.  การถ่วงดุลของกรรมการที่ไม่เป็นผู้บริหาร

  คณะกรรมการบริษัทมีจำนวนทั้งสิ้น 11 ท่าน ประกอบด้วย

กรรมการที่เป็นผู้บริหาร 6 ท่าน ได้แก่

  1. นายประยูร เถลิงศรี ประธานกรรมการบริหาร

  2. นางประพีร์ สรไกรกิติกูล กรรมการผู้จัดการใหญ่

  3. นางสุนันทา เตียสุวรรณ์ ประธานบริหารการเงินกลุ่มบริษัท

  4. นางปราณี คุณประเสริฐ รองกรรมการผู้จัดการใหญ่อาวุโส

  5. นายปราโมทย์ เตียสุวรรณ์ รองกรรมการผู้จัดการใหญ่อาวุโส

  6. นางพนิดา เตียสุวรรณ์ รองกรรมการผู้จัดการใหญ่

กรรมการที่ไม่ได้เป็นผู้บริหาร 2 ท่าน ได้แก่

  1. นายปรีดา เตียสุวรรณ์ ประธานกรรมการ

  2. นายยูจีน เอส เดวิส กรรมการ

กรรมการที่เป็นอิสระ 3 ท่าน ได้แก่

  1. ร.ท.โอฬาร ไกรฤกษ์ ประธานคณะกรรมการตรวจสอบ

  2. เรือโทอนันต์ ปานะนนท์ ร.น. คณะกรรมการตรวจสอบ

  3. นายวรสิทธิ์ โภคาชัยพัฒน์ คณะกรรมการตรวจสอบ

  บริษัทมีกรรมการที่เป็นอิสระ 3 ท่าน จาก 11 ท่านของกรรมการทั้งคณะ กรรมการที่เป็นอิสระ
  ไม่ได้มีส่วนเกี่ยวข้องกับการบริหารงานประจำและไม่เป็นผู้ถือหุ้นรายใหญ่ของบริษัท

9.  การรวมหรือแยกตำแหน่ง

-   ประธานกรรมการเป็นกรรมการอิสระตามความหมายของตลาดหลักทรัพย์แห่งประเทศไทย

-   ประธานกรรมการไม่เป็นบุคคลเดียวกันกับกรรมการผู้จัดการ
    แต่ทั้งสองท่านเป็นตัวแทนจากกลุ่มผู้ถือหุ้นใหญ่กลุ่มเดียวกัน อย่างไรก็ตาม
    โครงสร้างคณะกรรมการของบริษัทประกอบด้วยกรรมการที่เป็นอิสระเท่ากับ 1 ใน 3
    ของกรรมการทั้งคณะ ซึ่งจะทำให้เกิดการถ่วงดุลและการสอบทานการบริหารงาน

10. ค่าตอบแทนของกรรมการและผู้บริหาร

  กรุณาดูรายละเอียดในหัวข้อเรื่องค่าตอบแทนกรรมการ ในส่วนที่ 2-43

11. การประชุมคณะกรรมการ

  คณะกรรมการมีกำหนดประชุมโดยปกติเป็นประจำทุกไตรมาส
  และมีการประชุมพิเศษเพิ่มเติมตามความจำเป็น โดยมีการกำหนดวาระชัดเจน ล่วงหน้า
  และมีวาระพิจารณาติดตามผลการดำเนินงานเป็นประจำ
  ฝ่ายเลขานุการบริษัทได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
  7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
  เว้นแต่ถ้าหากมีการพิจารณาในเรื่องที่สำคัญ
  อาจต้องใช้เวลาในการจัดเตรียมข้อมูลที่ถูกต้องครบถ้วน
  จึงทำให้บางครั้งอาจส่งหนังสือนัดประชุมหรือเอกสารประกอบการประชุม ประมาณ 3
  วันก่อนประชุม ปกติการประชุมแต่ละครั้งจะใช้เวลาประมาณ 2-3 ชั่วโมง โดยในปี 2545
  ที่ผ่านมา คณะกรรมการมีการประชุมตามวาระปกติจำนวน 9 ครั้ง
  และประชุมตามวาระพิเศษจำนวน 5 ครั้ง รวมทั้งสิ้น 14 ครั้ง
  โดยการเข้าร่วมประชุมของคณะกรรมการบริษัทแต่ละท่านสรุปได้ ดังนี้

+-----------------------------------+-----------+----------+----------+
| รายชื่อ                             | การเข     |          |          |
|                                   | ้าร่วมประชุม |          |          |
|                                   | /         |          |          |
|                                   | การป      |          |          |
|                                   | ระชุมทั้งหมด |          |          |
|                                   | (ครั้ง)     |          |          |
+-----------------------------------+-----------+----------+----------+
|                                   | การประ    | การประชุม | รวม      |
|                                   | ชุมวาระปกติ | วาระพิเศษ |          |
+-----------------------------------+-----------+----------+----------+
| 1. นายปรีดา เตียสุวรรณ์               | 10/10     | 4/4      | 14/14    |
+-----------------------------------+-----------+----------+----------+
| 2. นายประยูร เถลิงศรี                | 10/10     | 4/4      | 14/14    |
+-----------------------------------+-----------+----------+----------+
| 3. นางประพีร์ สรไกรกิติกูล             | 10/10     | 4/4      | 14/14    |
+-----------------------------------+-----------+----------+----------+
| 4. นางสุนันทา เตียสุวรรณ์              | 10/10     | 4/4      | 14/14    |
+-----------------------------------+-----------+----------+----------+
| 5. นางปราณี คุณประเสริฐ              | 10/10     | 4/4      | 14/14    |
+-----------------------------------+-----------+----------+----------+
| 6. นายปราโมทย์ เตียสุวรรณ์            | 10/10     | 4/4      | 14/14    |
+-----------------------------------+-----------+----------+----------+
| 7. นางพนิดา เตียสุวรรณ์               | 10/10     | 4/4      | 14/14    |
+-----------------------------------+-----------+----------+----------+
| 8. นางสาวพิทยา เตียสุวรรณ์            | 5/5       | 3/3      | 8/8      |
|                                   |           |          |          |
| (ออกตามวาระเมื่อวันที่ 18 เมษายน 2545) |           |          |          |
+-----------------------------------+-----------+----------+----------+
| 9 นายมนัส บารมีชัย                   | 5/5       | 3/3      | 8/8      |
|                                   |           |          |          |
| (ขอลาออกเมื่อวันที่ 18 เมษายน 2545)    |           |          |          |
+-----------------------------------+-----------+----------+----------+
| 10. นายยูจีน เอส เดวิส               | 10/10     | 4/4      | 14/14    |
+-----------------------------------+-----------+----------+----------+
| 11. นายวรสิทธิ์ โภคาชัยพัฒน์            | 10/10     | 4/4      | 14/14    |
+-----------------------------------+-----------+----------+----------+
| 12. ร.ท.โอฬาร ไกรฤกษ์              | 10/10     | 4/4      | 14/14    |
+-----------------------------------+-----------+----------+----------+
| 13. เรือโทอนันต์ ปานะนนท์ ร.น.        | 10/10     | 4/4      | 14/14    |
+-----------------------------------+-----------+----------+----------+

12. คณะอนุกรรมการ

  บริษัทมีคณะอนุกรรมการเพื่อช่วยในการกำกับดูแลกิจการของบริษัท 2 คณะ คือ
  คณะอนุกรรมการตรวจสอบ และคณะอนุกรรมการกำกับดูแลการลงทุน

(1) คณะอนุกรรมการตรวจสอบ (Audit Committee)

  ประกอบด้วยกรรมการ 3 ท่าน ทุกท่านเป็นกรรมการที่เป็นอิสระ ดังรายชื่อต่อไปนี้

1.  ร.ท.โอฬาร ไกรฤกษ์ ประธานคณะกรรมการตรวจสอบ

2.  เรือโทอนันต์ ปานะนนท์ ร.น. กรรมการตรวจสอบ

3.  นายวรสิทธิ์ โภคาชัยพัฒน์ กรรมการตรวจสอบ

  กรรมการตรวจสอบมีการประชุมสม่ำเสมอ ในปี 2545 มีการประชุมทั้งสิ้น 5 ครั้ง

  ขอบเขตอำนาจหน้าที่ของคณะกรรมการตรวจสอบ มีดังนี้

1.  ดูแลรายงานทางการเงินของบริษัทให้ตรงต่อความเป็นจริง ครบถ้วน เพียงพอ และเชื่อถือได้

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท

4.  ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

5.  ดูแลไม่ให้เกิดความขัดแย้งทางผลประโยชน์

6.  ปฏิบัติการอื่นใดตามที่คณะกรรมการของบริษัทมอบหมาย

7.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท

(2) คณะอนุกรรมการกำกับดูแลการลงทุน (Investment Board)

  มีหน้าที่กำกับดูแลบริษัทย่อยในต่างประเทศ ประกอบด้วยกรรมการ 8 ท่าน ดังรายชื่อต่อไปนี้

1.  นายปรีดา เตียสุวรรณ์

2.  นายประยูร เถลิงศรี

3.  นางประพีร์ สรไกรกิติกูล

4.  นางสุนันทา เตียสุวรรณ์

5.  นางปราณี คุณประเสริฐ

6.  นายปราโมทย์ เตียสุวรรณ์

7.  นายเดชา นันทนเจริญกุล

8.  นายวิบูลย์ ศรีสุรินทร์

  อนุกรรมการกำหนดค่าตอบแทน

  บริษัทยังไม่มีอนุกรรมการกำหนดค่าตอบแทน
  แต่มีกระบวนการพิจารณาค่าตอบแทนเบื้องต้นที่เหมาะสม
  โดยพิจารณาผลประกอบการของบริษัทประกอบ
  ก่อนนำเสนอความเห็นต่อที่ประชุมผู้ถือหุ้นเพื่อพิจารณาตัดสินใจขั้นสุดท้าย

13. ระบบการควบคุมและการตรวจสอบภายใน

  กรุณาดูรายละเอียดในหัวข้อเรื่องการควบคุมภายใน ในส่วนที่ 2-55

14. รายงานของคณะกรรมการ

ความรับผิดชอบของคณะกรรมการต่อรายงานทางการเงิน มีดังนี้

1.  รายงานข้อมูลทางการเงินและข้อมูลทั่วไปต่อผู้ถือหุ้นและผู้ลงทุนทั่วไปอย่างถูกต้อง ครบถ้วน
    และโปร่งใส

2.  ไม่แทรกแซงวัตถุประสงค์และมาตรฐานการปฏิบัติงานทางวิชาชีพของผู้สอบบัญชีของบริษัท

3.  จัดให้มีการจัดทำงบการเงินเพื่อแสดงถึงฐานะการเงิน
    และผลการดำเนินงานในรอบปีที่ผ่านมาที่เป็นจริงและสมเหตุผล (True and Fair
    Presentation)

4.  จัดการให้มีข้อมูลทางบัญชีที่ถูกต้อง
    ครบถ้วนและเพียงพอเพื่อที่จะดำรงรักษาไว้ซึ่งทรัพย์สินของบริษัท
    และเพื่อให้ทราบจุดอ่อนเพื่อป้องกันไม่ให้เกิดการทุจริตหรือมีการดำเนินการที่ผิดปกติ

5.  ปฏิบัติตามมาตรฐานการบัญชีที่รับรองทั่วไป
    ใช้นโยบายบัญชีที่เหมาะสมและถือปฏิบัติโดยสม่ำเสมอ

15. ความสัมพันธ์กับผู้ลงทุน

  นอกจากการต้อนรับคณะจากหน่วยราชการ และสถาบันการศึกษาที่สนใจเยี่ยมชมกิจการแล้ว
  ทางบริษัทฯได้ต้อนรับตัวแทนจากกองทุน นักวิเคราะห์การเงิน
  และนักลงทุนที่สนใจสม่ำเสมอตลอดทั้งปี ในระยะ 2 ปีที่ผ่านมา บริษัทฯได้เข้าร่วมกิจกรรมงาน
  Opportunity Day
  ซึ่งจัดขึ้นโดยตลาดหลักทรัพย์แห่งประเทศไทยเพื่อให้ผู้บริหารได้แสดงวิสัยทัศน์และอธิบายผลการดำเนินงานของบริษัทที่ผ่านมา
  ประกอบกับบริษัทฯได้เข้าร่วมงาน Investor Fair ที่จัดขึ้นด้วย อนึ่ง
  ทางบริษัทฯได้จัดกิจกรรมเสริมโดยการเชิญนักวิเคราะห์การเงิน
  และนักลงทุนที่สนใจเข้าร่วมฟังบรรยายในงาน Analyst Meeting
  ที่บริษัทฯได้จัดขึ้นที่บริษัทฯประมาณปีละครั้งเพื่อชี้แจงและแลกเปลี่ยนความเห็นระหว่างผู้บริหารกับนักวิเคราะห์การเงิน
  ในขณะนี้ ทางบริษัทฯได้มีการจัดเสริมกิจกรรมนักลงทุนสัมพันธ์โดยจัดทำ “สารนักลงทุนสัมพันธ์”
  ขึ้นในภาคภาษาไทยและภาษาอังกฤษเพื่อเผยแพร่ผลการดำเนินงานของบริษัทฯต่อนักวิเคราะห์การเงินและผู้สนใจในรูปของ
  electronic mailing ทั้งนี้ จะมีการจัดทำเป็นรายไตรมาสรวม 4
  ฉบับต่อปีเพื่อชี้แจงถึงผลการดำเนินงานและทิศทางในการบริหารงานในอนาคตของบริษัทฯ
  พร้อมตอบข้อซักถามในหัวข้อที่อยู่ในความสนใจของสาธารณะต่อการดำเนินงานของบริษัทฯ
  คำถามเหล่านี้รวบรวมมาจากนักวิเคราะห์การเงินที่ได้สอบถามเข้ามาโดยสามารถสอบถามมาที่
  IR@pranda.co.th
  สารนักลงทุนสัมพันธ์นี้จะเป็นสื่อกลางของข้อมูลข่าวสารที่เชื่อมโยงระหว่างข้อมูลที่เปิดเผยต่อตลาดหลักทรัพย์ใน
  website: www.set.or.th กับ website ของทางบริษัทฯที่ได้จัดทำขึ้น
  www.pranda.co.th ในหมวดของนักลงทุนสัมพันธ์

  หลักปฏิบัติและความรับผิดชอบของผู้บริหารและพนักงานของบริษัท

นอกเหนือจากการดำเนินธุรกิจเพื่อก่อให้เกิดผลตอบแทนสูงสุดแก่ผู้ถือหุ้นแล้ว
บริษัทตระหนักถึงความสำคัญของการกำกับดูแลกิจการที่ดี
อันจะก่อให้เกิดการเติบโตที่มั่นคงและยั่งยืนแก่บริษัทในระยะยาว ผลประกอบการของ บริษัท
แพรนด้า จิวเวลรี่ จำกัด (มหาชน) ในอดีต
ย่อมเป็นเครื่องรับประกันความมีศักยภาพในการแข่งขันของบริษัทในตลาดโลกได้เป็นอย่างดี
อย่างไรก็ตาม การจะก้าวไปข้างหน้าในโลกปัจจุบัน มีสิ่งที่ท้าทายอีกมาก
และการที่บริษัทจะเติบโตอย่างยั่งยืนได้นั้น
สิ่งที่ต้องกระทำควบคู่ไปกับการผลิตสินค้าที่มีคุณภาพแล้วก็คือการกำกับดูแลกิจการที่ดี

บริษัทให้ความสำคัญกับผู้ที่มีส่วนได้ส่วนเสียกับบริษัททุกกลุ่ม
บริษัทแสดงความรับผิดชอบต่อผู้มีส่วนได้ส่วนเสียกลุ่มต่างๆ ดังที่จะกล่าวต่อไปนี้

1.  หลักการพื้นฐาน

ตลอดปี 2545 บริษัท แพรนด้า จิวเวลรี่ จำกัด (มหาชน)
ได้ดำเนินธุรกิจตามแนวนโยบายและแผนงบประมาณที่กำหนดไว้
โดยยึดหลักการทำงานที่มีประสิทธิภาพ โปร่งใส และรับผิดชอบต่อผู้มีส่วนได้เสียของบริษัท
โดยบริษัทฯ ตระหนักว่าการเป็นบริษัทที่มีการกำกับดูแลกิจการที่ดีนั้น
นอกจากการดำเนินธุรกิจให้มีกำไร สร้างผลตอบแทนที่เหมาะสมให้แก่ผู้ถือหุ้น
และเพิ่มความสามารถทางการแข่งขันในตลาดโลกเพื่อให้เป็นบริษัทที่ยั่งยืนแล้ว
บริษัทให้ความสำคัญกับสังคมและสิ่งแวดล้อม
โดยเข้าไปมีส่วนร่วมในการสร้างสรรค์สิ่งที่เป็นประโยชน์ต่อส่วนรวมตามสถานภาพของบริษัท
ดังที่จะกล่าวในหัวข้อต่อๆไป

2.  ความรับผิดชอบต่อผู้ถือหุ้น

ภายใต้ภาวะเศรษฐกิจที่เต็มไปด้วยความไม่แน่นอนหลายๆประการ
ผู้บริหารของบริษัทบริหารงานด้วยความรอบคอบ อย่างเต็มความสามารถ และด้วยความโปร่งใส
เพื่อนำพาให้บริษัทบรรลุเป้าหมายที่วางไว้ อันจะก่อให้เกิดผลตอบแทนสูงสุดแก่ผู้ถือหุ้น
การถือหุ้นในบริษัทในเครือนั้น เป็นลักษณะการลงทุนในนามของ บริษัท แพรนด้า จิวเวลรี่ จำกัด
(มหาชน) ที่เข้าไปลงทุน 100%
บริษัทและผู้ถือหุ้นรายใหญ่ไม่มีธุรกิจอื่นใดที่เกี่ยวข้องหรือดำเนินธุรกิจแข่งขันกับบริษัท
รายการระหว่างกันกับบริษัทย่อย บริษัทร่วม และบริษัทที่เกี่ยวข้องกัน
เป็นลักษณะปกติทางการค้าทั่วไป

บริษัทให้ความสำคัญกับการจัดทำงบการเงินให้เป็นไปตามมาตรฐานการบัญชีที่รับรองทั่วไป
และตามข้อบังคับของตลาดหลักทรัพย์แห่งประเทศไทย รวมถึงการปฏิบัติตามกฎเกณฑ์ข้อบังคับต่างๆ
ของหน่วยงานที่เกี่ยวข้อง จัดส่งงบการเงินแก่ตลาดหลักทรัพย์ฯ ภายในระยะเวลาที่กำหนด
รวมถึงจัดให้มีระบบการควบคุมภายในที่ดี เพื่อให้งบการเงินมีความถูกต้องและเชื่อถือได้
เพื่อนำเสนอต่อหน่วยงานต่างๆ และต่อผู้ลงทุนทั่วไป

บริษัทมีสำนักตรวจสอบภายใน ซึ่งทำหน้าที่ตรวจสอบการปฏิบัติตามระบบของทั้งบริษัทและบริษัทย่อย
เพื่อให้เกิดความมั่นใจแก่คณะกรรมการตรวจสอบ คณะกรรมการบริษัท และผู้ถือหุ้นรายย่อย
ว่าบริษัทมีระบบการควบคุมภายในที่เชื่อถือได้และมีประสิทธิภาพ

3.  ความรับผิดชอบต่อลูกค้า

บริษัทมุ่งเน้นการผลิตเครื่องประดับอัญมณีที่หลากหลาย รูปแบบสวยงาม
และการบริการที่ดีโดยส่งมอบสินค้าตรงเวลาเพื่อให้เป็นไปตามความต้องการของตลาดในแต่ละภูมิภาค
ดังจะเห็นได้จากในปี 2544 บริษัทประกาศนโยบายวัตถุประสงค์คุณภาพ
และระบบคุณภาพตามมาตรฐานสากล (ISO 9000/9001 : 2000) และตลอดปี 2545
บริษัทมีการเตรียมความพร้อมหลายประการ
โดยเฉพาะการให้ความรู้ความเข้าใจแก่พนักงานในทุกหน่วยงานเกี่ยวกับความสำคัญระบบคุณภาพดังกล่าว
ทั้งนี้เพื่อให้บริษัทมีระบบคุณภาพทั่วทั้งองค์กร

4.  ความรับผิดชอบต่อพนักงาน

บริษัทมีนโยบายส่งเสริม พัฒนาความรู้ความสามารถของพนักงานให้มีความก้าวหน้าในอาชีพ ในปี
2545 บริษัทมีการฝึกอบรมทั้งภายในองค์กรและส่งพนักงานไปอบรมยังสถาบันต่างๆนอกองค์กร
มีการเชิญวิทยากรผู้มีความรู้ความสามารถจากหน่วยงานต่างๆมาบรรยายให้แก่พนักงาน เช่น
เชิญวิทยากรจากสถาบันเพิ่มผลผลิตแห่งชาติ เพื่อมาอบรมหลักสูตรการตรวจติดตามคุณภาพภายใน
(Internal Quality Audit Training Course)
เพื่อนำความรู้ที่ได้ไปใช้ให้เกิดประโยชน์ในการปฏิบัติงานให้มากที่สุด

อีกทั้งร่วมกับกาญจนาภิเษก ช่างทองหลวงและวิทยาลัยศิลปกรรมกรุงเทพฯ
จัดการศึกษาระดับอาชีวะในระบบทวิภาคี และกรมการศึกษานอกโรงเรียน
ให้โอกาสทางการศึกษาวิชาชีพแก่กลุ่มเด็กด้อยโอกาส
เพื่อการศึกษาต่อในระบบทวิภาคีระดับปวช.และปวส.
สาขาเครื่องประดับอัญมณีและร่วมกับคณะศิลปกรรมศาสตร์ จุฬาลงกรณ์มหาวิทยาลัย
ในกิจกรรมสนับสนุนค่ายศิลปะ Art of All

บริษัทจัดให้มีพิธีมอบแหวนรุ่นให้แก่พนักงานที่ปฏิบัติงานครบรอบ 3 ปี และ 10 ปี
โดยจัดขึ้นเป็นประจำทุกปี และมีความตั้งใจที่จะสืบสานพิธีนี้ต่อไป

5.  ความรับผิดชอบต่อคู่ค้าและเจ้าหนี้

บริษัทมีระบบการคัดเลือกคู่ค้าที่เป็นธรรมเพื่อจัดหาสินค้าและวัตถุดิบที่มีคุณภาพ
อันจะส่งผลถึงคุณภาพของเครื่องประดับอัญมณีของบริษัท
ประการสำคัญวัตถุดิบมีราคาเหมาะสมตามสภาพการณ์ของตลาดเพื่อให้บริษัทสามารถขายสินค้าในราคาที่เหมาะสมโดยที่คู่ค้าควรส่งมอบวัตถุดิบตรงเวลา
สัมพันธ์กับกระบวนการผลิต
บริษัทถือว่าคู่ค้าเหล่านี้คือพันธมิตรทางการค้าที่มีคุณภาพควรค่าที่จะพัฒนาสัมพันธภาพที่ดีต่อกันต่อไป

6.  ความรับผิดชอบของผู้บริหารต่อการแข่งขันทางการค้า

บริษัทเน้นการพัฒนาความสามารถในการแข่งขัน (competitive capabilities)
ในเชิงโครงสร้างมาโดยตลอด ทั้งนี้การดำเนินธุรกิจกับลูกค้าเป็นไปในรูปแบบหุ้นส่วนทางการค้า
(strategic partnership)
โดยที่บริษัทได้ยกระดับการประกอบการไปในรูปแบบการพัฒนาสินค้าเพื่อจัดจำหน่ายโดยเสนอรูปแบบสินค้าให้กับลูกค้า
(Operating Design Manufacturing – ODM)
ร่วมกับการดำเนินการตลาดโดยขายสินค้าตราบริษัท (brand marketing) อาทิ Prima Gold
และ ESSE

ทั้งนี้บริษัทเป็นการทำงานร่วมกับลูกค้าในส่วนของการพัฒนาผลิตภัณฑ์เพื่อให้เป็นไปตามความต้องการของตลาดเป็นหลักร่วมกับการผลิตสินค้าที่มีคุณภาพและการให้บริการที่ดีต่อลูกค้า
(Sevice Orientation)

7.  ความรับผิดชอบต่อสังคมส่วนรวม

  ในปี 2545 บริษัทเข้าร่วมโครงการต่างๆ ได้แก่

-   เข้าร่วมโครงการและได้รับคัดเลือกให้เป็นสถานที่ทำงาน “สะอาด ปลอดภัย ไร้มลพิษ
    มีชีวิตชีวา” จากสำนักงานอนามัย กรุงเทพมหานคร

-   ร่วมกับสถานีตำรวจนครบาลบางนา เข้าร่วมการแข่งขันกีฬาฟุตบอลเชื่อมความสามัคคี

-   ร่วมกิจกรรมสนับสนุนการจัดงาน เดินการกุศล ต่อต้านยาเสพติด 2002
    ซึ่งจัดโดยสถานีตำรวจนครบาลบางนา

-   ร่วมกับสถาบันวิจัยและพัฒนาอัญมณีและเครื่องประดับแห่งชาติ ในการจัดตั้งพิพิธภัณฑ์อัญมณี
    ด้วยการสนับสนุนการจัดตู้แสดงพิพิธภัณฑ์ในหมวดเรื่องทองคำ
    รวมทั้งบริจาคอัญมณีและเครื่องประดับ ตัวอย่างโลหะมีค่า
    ตลอดจนเครื่องมือและอุปกรณ์สำหรับการทำเครื่องประดับ เพื่อใช้แสดงในพิพิธภัณฑ์อัญมณี

-   ร่วมกับโรงเรียนบางกอกพัฒนา
    ในโครงการกิจกรรมสาธิตและให้ความรู้ด้านทักษะการออกแบบและการเจียระไนพลอยแก่นักเรียนในงานสัปดาห์ศิลปะ

-   ร่วมกับโรงเรียนผ่องพลอยอนุสรณ์และโรงเรียนศรีเอี่ยมอนุสรณ์
    ในโครงการมอบอุปกรณ์เครื่องเขียน และของขวัญในกิจกรรมวันเด็กแห่งชาติ

-   ร่วมกับโรงเรียนบ้านกลอนโดและโรงเรียนบ้านดอนสว่าง อำเภอมะขามเตี้ย จังหวัดกาญจนบุรี
    จัดแข่งขันแรลลี่รถยนต์ และมอบอุปกรณ์การศึกษาให้แก่โรงเรียน

-   ร่วมกับศูนย์บริการโลหิตแห่งชาติ สภากาชาดไทย
    โดยพนักงานและผู้บริหารบริจาคโลหิตเป็นประจำทุก 3 เดือน

-   ร่วมโครงการสถานที่น่าอยู่น่าทำงาน โดยได้รับใบรับรองจากสำนักอนามัยกรุงเทพมหานคร

-   ร่วมกับสำนักงานคุ้มครองผู้บริโภค
    ในโครงการตรวจสอบสลากป้ายราคาสินค้าตามมาตรฐานของสำนักงานคุ้มครองผู้บริโภค

8.  ความรับผิดชอบของพนักงานต่อบริษัท

พนักงานของ บริษัท แพรนด้า จิวเวลรี่ จำกัด (มหาชน) ปฏิบัติหน้าที่ด้วยความรับผิดชอบ
ซื่อสัตย์สุจริต และอย่างเต็มความสามารถเพื่อนำพาองค์กรให้ก้าวหน้าและมั่นคงยิ่งขึ้นไป
บริษัทให้ความสำคัญกับการทำงานเป็นทีม
โดยจัดกิจกรรมต่างๆขึ้นเพื่อส่งเสริมความสามัคคีมีน้ำใจต่อกัน ได้แก่ จัดให้มีการแข่งขันกีฬาสี
จัดแข่งขันแรลลี่ เป็นต้น บริษัทมุ่งเน้นให้พนักงานทุกคนให้ความความสำคัญกับลูกค้าภายในองค์กร
เท่าๆกับการให้ความสำคัญกับลูกค้าภายนอกองค์กร
อันจะส่งผลต่อเนื่องให้การปฏิบัติงานมีประสิทธิภาพและประสิทธิผลสูงสุดแก่บริษัท นอกจากนี้
พนักงานต้องรักษาความลับของบริษัทอย่างเคร่งครัด
ไม่เปิดเผยข้อมูลข่าวสารและเทคโนโลยีการผลิตของบริษัท
และไม่กระทำการใดๆที่จะก่อให้เกิดความเสียหายต่อภาพลักษณ์และชื่อเสียงของบริษัท

(5) การดูแลเรื่องการใช้ข้อมูลภายใน

  บริษัทกำหนดหลักปฏิบัติและความรับผิดชอบของผู้บริหารโดยเฉพาะเรื่องความรับผิดชอบของผู้บริหารต่อผู้ถือหุ้น
  มีข้อกำหนดดังนี้

1.  ปฏิบัติหน้าที่ด้วยความซื่อสัตย์สุจริต ตัดสินใจดำเนินการต่างๆด้วยความบริสุทธิ์
    โปร่งใสและเป็นประโยชน์แก่บริษัทและผู้ถือหุ้น

2.  ไม่แสวงหาประโยชน์ให้ตนเองหรือผู้อื่นจากการปฏิบัติหน้าที่การงาน

3.  ไม่เปิดเผยความลับของบริษัท
    และไม่นำข้อมูลความลับของบริษัทไปใช้เพื่อประโยชน์ของตนเองหรือบุคคลอื่นโดยมิได้รับอนุญาตจากบริษัท
    ไม่ดำเนินการใดๆ
    ในลักษณะซึ่งอาจก่อให้เกิดความขัดแย้งทางผลประโยชน์กับบริษัทโดยมิได้แจ้งให้บริษัททราบ

  นอกจากนี้ บริษัทได้จัดส่งหนังสือเวียนถึงกรรมการและผู้บริหารของบริษัททุกท่าน
  เรื่องการกำหนดมาตรการให้ผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ภายใน
  3 วันทำการ นับจากวันที่มีการซื้อ หรือขาย หรือโอนหลักทรัพย์ ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535

(6) บุคลากร

  ณ วันที่ 31 ธันวาคม 2545 บริษัทและบริษัทย่อยมีพนักงานทั้งหมด 2,939 คน
  ผลตอบแทนรวมซึ่งประกอบด้วย เงินเดือน โบนัส และสวัสดิการ สำหรับพนักงานของบริษัท
  และบริษัทย่อย สำหรับปี 2545 จากจำนวนพนักงานทั้งหมด 2,939 คน เท่ากับ 519 ล้านบาท
  จำนวนพนักงานแบ่งตามสายงานหลัก ณ วันที่ 31 ธันวาคม 2545 และ 31 ธันวาคม 2544

+---------------------------+--------------------+---------------------+
| ฝ่าย                       | ณ วันที่ 31 ธ.ค. 2545 | ณ วันที่ 31 ธ.ค. 2544  |
+---------------------------+--------------------+---------------------+
| บมจ.แพรนด้า จิวเวลรี่         |                    |                     |
+---------------------------+--------------------+---------------------+
| ฝ่ายผลิตและพัฒนาผลิตภัณฑ์       | 1,805              | 1,618               |
+---------------------------+--------------------+---------------------+
| ฝ่ายการตลาดและคลังสินค้า      | 136                | 118                 |
+---------------------------+--------------------+---------------------+
| ฝ่ายบริหาร                  | 121                | 118                 |
+---------------------------+--------------------+---------------------+
| ฝ่ายบัญชีและการเงิน           | 34                 | 35                  |
+---------------------------+--------------------+---------------------+
| ฝ                         | 35                 | 33                  |
| ่ายทรัพยากรบุคคลและคอมพิวเตอร์ |                    |                     |
+---------------------------+--------------------+---------------------+
| รวม                       | 2,131              | 1,922               |
+---------------------------+--------------------+---------------------+
| บริษัทย่อย                   |                    |                     |
+---------------------------+--------------------+---------------------+
| ฝ่ายผลิตและพัฒนาผลิตภัณฑ์       | 512                | 404                 |
+---------------------------+--------------------+---------------------+
| ฝ่ายบริหารและการตลาด        | 296                | 287                 |
+---------------------------+--------------------+---------------------+
| รวม                       | 808                | 691                 |
+---------------------------+--------------------+---------------------+
| รวมทั้งสิ้น                   | 2,939              | 2,613               |
+---------------------------+--------------------+---------------------+

  บริษัทให้ความสำคัญในการพัฒนาพนักงานโดยมีนโยบาย ดังนี้ -

1.  บริษัทฯ ถือว่าทรัพยากรบุคคลเป็นสิ่งที่มีคุณค่าเหนือทรัพยากรทางการบริหารทั้งปวง
    ดังนั้นพนักงานทุกคนจะได้รับการฝึกอบรมและพัฒนา เพื่อให้มีความรู้ ทัศนคติ
    และความสามารถในการปฏิบัติงาน ตามความจำเป็นในงาน (job requirements)
    อย่างเป็นระบบและต่อเนื่อง เพื่อความก้าวหน้าในอาชีพการงาน
    ทั้งนี้โดยพิจารณาจากความพร้อมของพนักงานแต่ละคนเป็นสำคัญ

2.  บริษัทฯ
    ถือว่าค่าใช้จ่ายต่างๆในการฝึกอบรมและพัฒนาทรัพยากรบุคคลเป็นการลงทุนในตัวบุคคลซึ่งเป็นสิ่งสำคัญยิ่งต่อการปฏิบัติงานให้บรรลุตามภารกิจหลักและวัตถุประสงค์ในการดำเนินงานอย่างมีประสิทธิภาพ
    และทันต่อการเปลี่ยนแปลงทางด้านเทคโนโลยีสมัยใหม่ที่ใช้ในการปฏิบัติงาน

3.  บริษัทฯ จะให้ความสำคัญต่อโครงการฝึกอบรมต่างๆทางด้านงานหลักและงานสนับสนุน (line
    & function program) ทั้งในระดับปฏิบัติการ ควบคุมงาน และระดับบริหาร
    รวมทั้งโครงการเสริมความรู้พิเศษต่างๆ (special & supporting program)
    เพื่อให้พนักงานสามารถปฏิบัติงานได้ตามหน้าที่และความรับผิดชอบของตำแหน่งงานปัจจุบัน
    และที่สูงยิ่งขึ้นในอนาคต

4.  บริษัทฯ
    ตระหนักถึงความจำเป็นของการฝึกอบรมและพัฒนาทรัพยากรบุคคลในฐานะที่เป็นเครื่องมืออันสำคัญต่อการปรับปรุงงาน
    (tools for work improvement)
    ดังนั้นจึงส่งเสริมและสนับสนุนให้มีการจัดฝึกอบรมและสัมมนาเพื่อการแก้ไขปัญหาในการปฏิบัติงานของแต่ละหน่วยงานอย่างแท้จริง

5.  บริษัทฯ ถือว่าผู้บังคับบัญชาทุกระดับชั้น ต้องมีบทบาทที่สำคัญยิ่งต่อการฝึกอบรม
    และพัฒนาผู้ใต้บังคับบัญชา ในลักษณะของการฝึกอบรมในงาน (on the job training)
    และหรือการเสนอแนะในงาน (coaching) อีกด้วย
    การพิจารณาประเมินผลการปฏิบัติงานของผู้บังคับบัญชา
    จะพิจารณาจากความสามารถในการพัฒนาผู้ใต้บังคับบัญชาเป็นปัจจัยอีกตัวหนึ่งด้วย

6.  บริษัทฯ จะสนับสนุนให้ความร่วมมือกับสถาบันการศึกษา
    และองค์กรภายนอกในเรื่องที่เกี่ยวเนื่องกับงานด้านการฝึกอบรมและพัฒนา เช่น
    ให้ความร่วมมือด้านการขอเข้าศึกษาดูงาน การรับนักศึกษาฝึกงาน
    การให้ความร่วมมือด้านวิทยากร ทั้งนี้เพื่อเป็นการแสดงออกถึงความรับผิดชอบต่อสังคม
    (social responsibility) และการสร้างภาพลักษณ์ที่ดีของบริษัทฯ (corporate
    image)

นอกจากนี้บริษัทยังสนับสนุนพนักงานในการแข่งขันช่างฝีมือของอุตสาหกรรมเครื่องประดับอัญมณีทั้งในประเทศและต่างประเทศ
ซึ่งพนักงานของบริษัทได้รับรางวัลต่าง ๆ มากมาย